钦定古今图书集成/明伦汇编/氏族典/第233卷 > 《苏州府志》 > 张旄
## 钦定古今图书集成/明伦汇编/氏族典/第233卷 > 《苏州府志》 > 张旄

按《战国策》：楚王将出，张子恐其败己也，靳尚谓楚王
曰：“臣请随之。仪事王不善，臣请杀之。”楚小臣，靳尚之
仇也，谓张旄曰：“以张仪之智而有秦、楚之用，君必穷
矣。君不如使人要靳尚而杀之，楚王必大怒仪也。彼
仪穷则子重矣。楚、秦相难，则魏无患矣。”张旄果令人
要靳尚刺之，楚王大怒。秦、楚构兵而战，秦、楚争事魏，
张旄果大重。